তাঁর আহ্বানে যারা সাড়া দেন তাদের অধিকাংশই ছিল তার আত্মীয় ও পরিচিতজনদের মাঝে, যারা জানতেন তার সততা, নিষ্ঠা, সত্যবাদিতা ও সচ্চরিত্র সম্পর্কে। (12) প্রায় ৩ বছর পর স্রষ্টার নির্দেশে তিনি প্রকাশ্যে স্রষ্টা প্রেরিত বাণী প্রচার শুরু করেন এবং ঘোষণা করেন যে, সকল প্রকার উপাসনা ও সর্বক্ষেত্রে আনুগত্য পাওয়ার একমাত্র যোগ্য সত্তা হলেন পরম স্রষ্টা মহান আল্লাহ এবং তার প্রজ্ঞাপূর্ণ ইচ্ছার কাছে জীবনের সকল ক্ষেত্রে পরিপূর্ণরূপে আত্মসমর্পণ করাই হল একমাত্র মুক্তির পথ, আর তিনি হলেন স্রষ্টা মনোনীত একজন বার্তাবাহক। (13)